钦定古今图书集成/历象汇编/乾象典/第058卷 > 《天上种白榆赋》〈以垂阴天上历代不凋为韵〉薛逢
## 钦定古今图书集成/历象汇编/乾象典/第058卷 > 《天上种白榆赋》〈以垂阴天上历代不凋为韵〉薛逢

“象帝之先，种白榆于自然。”布历历之真质，遍高高之
远天。攀折何因，杳在寰区之外；阴阳不测，永无雕落
之年。徒观夫夹帝座以分行，直天街而互对。婆娑乎
黄道之侧，荫映乎端门之内。匪据险以称关，讵临戎
而设塞。星槎去日，曾莫问其短长；鹤驾来时，又不言
乎年代。易古移今，烟浓雾深。当空耀本，向日舒阴。攒
“柯于贝阙之前；圆光霭霭，倒影于瑶池之上。寒彩沉
沉，轮囷既出于中台，偃蹇亦临乎上将。分土明得地
之势，编珠表连理之状。或全或缺，陋蟾桂于月中；莫
往莫来，鄙蟠桃于海上。美素荚之规规，状列钱之离
离，苒蒻云竦，玲珑露垂，崇朝而颢气常积，永夜而元
风自吹。发端既异于乾行，成象固殊”于隰有曲直之
号，徒尔斤斧之虞。则否。始或丛丘墟，依培𪣻，与槎枿，
混枯朽。叹颓龄之日，既不殊桑；充燧火之时，焉能异
柳。夫如是，又安得越汉排霄，含芳振条，壅灵根而万
古长烂，披素叶而千霜不雕。所谓向晦而明，终天而
觌，衰荣不系乎寒暑，运动罔差乎经历。榆之寿兮，诚
大椿之莫敌。